Irna van Zyl, Author at LitNet
Irna van Zyl slaag 'n honneurs in Afrikaans en Nederlandse letterkunde aan die Universiteit Stellenbosch in 1978 en in die daaropvolgende jaar 'n Honneurs in Joernalistiek, ook aan Stellenbosch. Sy begin in Desember 1979 as verslaggewer by Die Burger in Kaapstad te werk.
In 1981 wen sy die Stellenbosch-Boerewynmakery se prys vir ondernemende joernalistiek onder druk van tyd en omstandighede vir die vloedrampe by Laingsburg en spesifiek Montagu.
In 1985 word sy Die Burger se eerste vroulike hoofsubredakteur en in 1988 redakteur van De Kat in Johannesburg.
Haar kortverhaalbundel Grootmensspeletjies word in 1995 gepubliseer.
Sy is een van die stigterslede van New Media Publishing in 1998. Kort daarna word sy ook redakteur van Insig en van 2007-2009 redakteur van Boeke-Insig.
Sy tree in April 2015 uit as Groep-Redaksionele Direkteur van New Media om haar voltyds toe te spits op kreatiewe skryfwerk.
Sy is in 2015 deur Media24 vereer met die Piet Cillié-prys vir haar joernalistieke loopbaan en ook in 2015 deur Naspers met die Orde van Tafelberg vir haar bydrae as sakevrou aan die Naspers-groep.
Moordvis (2016), in Engels vertaal as Dead in the Water, is haar eerste roman.
Irna van Zyl Boeke en skrywers 2020-03-27
"Die dag waarop ons 'n video van my splinternuwe boek in ons sitkamer sou skiet, maar nadat die onderhoudvoerder gekanselleer het, het ek ook besluit dis beter om nie nou nóg twee mense in ons huis toe te laat nie."
Dene Smuts: ook die joernalis wat 'n verskil wou maak
Irna van Zyl In memoriam 2016-04-26
"Ek kan my nie uitlaat oor Dene Smuts se politieke loopbaan nie, maar as joernalis van die tagtigerjare besef ek nou weer hoe maklik mens in hierdie tyd van Guptaïsme kan vergeet hoe onstuimig dit toe was en hoe die politiek van die dag gelei het tot 'n onhoudbare posisie vir baie Afrikaanse joernaliste en redakteurs."